Nicki Minaj

Onika Tanya Maraj-Petty (født 8. desember 1982 i Port of Spain, Trinidad og Tobago), mest kjent som Nicki Minaj, er en amerikansk rapper, sanger, låtskriver, modell og skuespiller. Minaj flyttet i ung alder til Queens i New York. I august 2009 signerte hun platekontrakt med Young Money Entertainment. Hun har gitt ut fire studioalbum, hvorav det siste hittil er Queen som kom ut i 2018.

Utgivelser

2010: Pink Friday 
22. november 2010 ga hun ut sitt debutalbum, Pink Friday. Hennes første singel som ikke var med på albumet, «Massive Attack», ble utgitt i april, og musikkvideoen fikk gode kritikker fra både Billboard og MTV. I august ga hun ut albumets første singel, «Your Love», som kom på 14.-plass på Billboard Hot 100, 7.-plass på Hot Hip Hop/Rap Songs-listen og 1.-plass på Rap Songs-listen. Minaj ble den første kvinnelige musikeren som toppet listen uakkompagnert siden 2002. I oktober ble hun den første artisten som fikk syv sanger på Billboard Hot 100 samtidig.

2012: Pink Friday: Roman Reloaded 
Hennes andre studioalbum, Pink Friday: Roman Reloaded ble utgitt 2. april 2012. Albumet inneholder samarbeid med produsentene Hit-Boy, Dr. Luke, Rico Beats, Kenoe, RedOne og Oak, som viser at hun ønsket å være eksperimentell når det kom til hvordan albumets sound skulle være. Den første singelen, «Starships», ble utgitt den 14. februar. Låten nådde #2 i Storbritannia og #5 på den amerikanske Billboard Hot 100. Dette ble dermed hennes andre topp 10-suksees etter Super Bass i 2011, og låten ble en av årets mest solgte singler.

2012: Pink Friday: Roman Reloaded - The Re-Up 
En utvidet versjon av Pink Friday: Roman Reloaded med undertittelen The Re-Up ble utgitt 19. november 2012. Den første singelen fra re-releasen, «The Boys» med Cassie, ble utgitt 13. september 2012.

2014: The Pinkprint 
Det tredje studioalbumet hennes kom ut i 2014. Hun beskriver det som en videreføring av Pink Friday: Roman Reloaded med mye mer.

Albumets første singel, «Pills N Potions», debuterte på Billboard Music Awards 18. mai 2014. Singelen ble utgitt 21. mai og nådde #4 på iTunes i Amerika. Utgivelsen er Minaj største suksess, ettersom den slo både «Super Bass» og «Starships».

2018: Queen 
Albumet ble annonsert 7. mai 2018 på Met Gala. Minaj bekreftet selv i et intervju at albumet skulle hete Queen og utgivelsesdatoen var satt til 15. juni. Men 25. mai annonserte hun på Instagram at albumutgivelsen ble utsatt til 10. august. Albumet ble igjen utsatt til 17. august, men 9. august kunngjorde hun på Beats 1-programmet Queen Radio at albumet ville bli utgitt 10. august.

Sammen med produsenten Murda Beatz var Minaj gjesteartist på 6ix9ines låt «Fefe», som kom ut 22. juli 2018 som andre singel fra hans debutalbum Dummy Boy. Sangen var også med på den digitale utgaven av Queen. «Fefe» oppnådde tredjeplass på Billboard Hot 100 og 14. plass på Topplista i Norge.

I mai 2020 var hun med på en remiks av Doja Cats låt «Say So». Den oppnådde førsteplass på Billboard Hot 100, og ble både Minaj og Doja Cats første nummer én-singel i USA. Den var også den første nummer én-singelen i USA som ble fremført av to kvinnelige rappere. Én måned senere samarbeidet hun med 6ix9ine for tredje gang, denne gang med låten «Trollz», som debuterte på førsteplass i USA, og ble med det Minajs andre og 6ix9ines første nummer én-singel i USA. Hun ble også den første kvinnelige rapperen til å debutere på førsteplass på Billboard Hot 100 siden Lauryn Hill gjorde det i 1998 med «Doo Wop (That Thing)». Singelen falt ned til en 34. plass den påfølgende uken, og var da nummer én-singelen som falt ned flest plasser i USA.

Den 12. august 2022 ga hun ut singelen «Super Freaky Girl», hvor Rick James’ låt «Super Freak» blir samplet. Den debuterte på førsteplass i USA, og ble med det Minajs tredje nummer én-singel i USA og hennes første uten gjesteopptredener. 26. august 2022 ga hun ut sitt første samlealbum, Queen Radio: Volume 1. To dager senere ble en ekstra låt lagt til på albumet; en remiks av «Likkle Miss» av Skeng hvor Minaj er gjesteartist.

Diskografi

Album

Singler

Andre topplistede sanger

Singler som gjesteartist

Andre opptredener som gjesteartist

Film- og TV-karriere 
Minaj fikk sin filmdebut i 2012 i animasjonsfilmen Ice Age: Continental Drift, og i 2013 var hun også med som en av dommerne i den tolvte sesongen av American Idol. I filmen The Other Woman fra 2014 spiller hun Lydia.

Priser og nominasjoner 
 2008 Underground Music Awards:
 Female Artist of the Year (vant)

 2010 BET Awards:
 Best Female Hip-Hop Artist (vant)
 Best New Artist (vant)
 Best Group (Young Money) – (vant)
 Best New Artist (Young Money) – (nominert)
 Viewer's Choice: «Bed Rock» (Young Money med Lloyd) (nominert)

 2010 Teen Choice Awards:
 Choice Breakout Artist – Female (nominert)

 2010 MTV Video Music Awards:
 Best New Artist: "Massive Attack" (med Sean Garrett) (nominert)

 2010 BET Hip Hop Awards:
 Rookie of the Year (vant)
 Made You Look (vant)
 People's Champ (vant)
 Hustler of the Year (nominert)
 Lyricist of the Year (nominert)

 2010 MOBO Awards:
 Best International Act (nominert)

Referanser

Eksterne lenker 
 
 
 
 

 
Personer fra Port of Spain